ग्लूसेस्टर नॉर्दर्न सीनियर लीग साइड साउडली एएफ़सी डीन जंगल के किनारे पर है. क्लब के अनुसार उसे 1,000 पौंड (क़रीब एक लाख रुपए) के नुक़सान का अनुमान है.अब तक सुअर तीन बार सुअर का नुक़सान कर चुके हैं.क्लब के चेयरमैन इयान मारफ़ेल कहते हैं, "हमारे मैदानकर्मियों के अनुसार क्रिसमस से पहले तक पिच ठीक नहीं हो पाएगी."वे बताते हैं, "हमारे स्थानीय मैदानकर्मियों ने हमें फ़ोन करके इस बारे में बताया और सोमवार को हम मैदान देखने गए. पिच बहुत ख़राब स्थिति में थी. यह बहुत ख़राब हुआ.""उसके बाद हमने पिच को दुरुस्त करने के लिए काम करवाया लेकिन वो फिर घुस आए."जंगल से लगे मैदान को घेरने वाली बाड़ में से ये सुअर मैदान में घुस रहे हैं. पांच साल पहले भी क्लब को इसी दिक़्क़त से दो-चार होना पड़ा था, लेकिन तब मामला इतना गंभीर नहीं था.मार्फ़ेल ने बीबीसी स्पोर्ट्स को बताया, "अगले दिन वहां एक सुअर विशेषज्ञ को भी ले जाया गया और उसने बताया कि यह जानवर आदतन ऐसा कर रहे हैं. क्योंकि यह एक तराशा हुआ मैदान है, इसलिए यहां खोदने पर उन्हें कीड़े जैसा खाना आसानी से मिल जाता है. वह तो बस यहां जल्दी से घुसकर खाने की तलाश में खोदने लगते हैं."क्लब के खिलाड़ी हर हफ़्ते खेलने के लिए पांच पौंड (क़रीब पांच सौ रुपए) देते हैं. मार्फ़ेल के अनुसार वह जानते हैं कि जंगल से घिरे होने का क्या मतलब होता है.उन्होंने बताया, "यहां किसी भी क्लब के साथ ऐसा हो सकता था, लेकिन हम ही बदक़िस्मत थे. अब खिलाड़ी जाकर देखेंगे कि वह इसे दुरुस्त करने के लिए क्या कर सकते हैं.""पिछले दस सालों से इसे डीन जंगल में सबसे शानदार पिचों में से एक माना जाता था. इसलिए इसे इस हालत में देखकर थोड़ी तकलीफ़ तो होती है."पिछले साल फ़रवरी 2012 में एक बिल्ली एनफ़ील्ड पिच पर घुस आई थी. तब लिवरपूल ने टॉटेनहैम के ख़िलाफ़ गोलविहीन मैच खेला था जो ड्रॉ हो गया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)